Zinal (ľadovec)

Glacier de Zinal je ľadovec vo Penninských Alpách v kantóne Valais vo Švajčiarsku. Zteká do doliny Val de Zinal spod vrcholov Dent Blanche a Grand Cornier z výšky približne 3 470 m n. m. Tiahne sa až po priesmyk Col Durand. Má dĺžku 6,9 km (stav k roku 2013) a plochu 13,46 km² (stav k roku 2016). V hornej časti doliny, vo výške približne 2 005 m n. m., z neho vyteká zdrojový tok rieky Navizence. História Od kulminácie Malej doby ľadovej v polovici 19. storočia ustúpil ľadovec Zinal o približne 1,2 km. V dávnych dobách viedol pozdĺž ľadovca Zinal hojne využívaný chodník cez priesmyk Col Durand v nadmorskej výške 3 443 m n. m., ktorý slúžil na prepravu tovaru a dobytka medzi stredným Valais a Severným Talianskom. Vysokohorská turistika Na úbočí hory Besso, nad sútokom troch hlavných ľadovcov, sa v nadmorskej výške 2 886 m n. m. nachádza chata Cabane du Mountet patriaca Švajčiarskemu alpskému klubu (SAC). Chata slúži ako východiskový bod pre najrôznejšie horolezecké výstupy a dlhé ľadovcové túry v okolí. Externé odkazy Monitoring ľadovca Referencie Zdroj Tento článok je čiastočný alebo úplný preklad článkov Glacier de Zinal na poľskej Wikipédii a Glacier de Zinal na esperantskej Wikipédii.